Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΟΚ) αριθ. 1696/71 περί κοινής οργανώσεως αγοράς στον τομέα του λυκίσκου

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Προτείνεται να εγκρίνει το Συμβούλιο την πρόταση κανονισμού που επισυνάπτεται για την τροποποίηση του κανονισμού (ΕΟΚ) αριθ. 1696/71 του Συμβουλίου της 26ης Ιουλίου 1971 περί κοινής οργανώσεως αγοράς στον τομέα του λυκίσκου.

Η παρούσα πρόταση αποσκοπεί στην παράταση κατά 2 έτη, δηλαδή μέχρι και τη συγκομιδή 2002, της εφαρμογής του ισχύοντος ποσού των 480 ευρώ/εκτάριο της κατ´αποκοπή ενίσχυσης στους παραγωγούς λυκίσκου.

Η παράταση κατά 2 έτη του ισχύοντος συστήματος θα επιτρέψει να ληφθούν ταυτόχρονα οι αποφάσεις όσον αφορά την ενίσχυση στους παραγωγούς με τα ειδικά μέτρα προσωρινής αγρανάπαυσης ή/και οριστικής εκρίζωσης.

Κατά το πέρας της περιόδου αυτής, οι υπηρεσίες της Επιτροπής θα υποβάλουν μια έκθεση, η οποία θα αναφέρεται επίσης στα ειδικά μέτρα και θα προβούν σε κατάλληλες προτάσεις λαμβανομένης υπόψη της επίπτωσης επί του τομέα της προσχώρησης των υποψηφίων χωρών στην Ευρωπαϊκή Ένωση, από τις οποίες ορισμένες είναι σημαντικοί παραγωγοί λυκίσκου.

2000/0330 (CNS)

Πρόταση

ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ

για την τροποποίηση του κανονισμού (ΕΟΚ) αριθ. 1696/71 περί κοινής οργανώσεως αγοράς στον τομέα του λυκίσκου

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη :

τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 36 και 37,

την πρόταση της Επιτροπής [1],

[1] ΕΕ C ...

τη γνώμη του Ευρωπαϊκού Κοινοβουλίου [2],

[2] ΕΕ C ...

τη γνώμη της Οικονομικής και Κοινωνικής Επιτροπής [3],

[3] ΕΕ C ...

Εκτιμώντας τα εξής :

(1) Το άρθρο 12 παράγραφος 5 του κανονισμού (ΕΟΚ) αριθ. 1696/71 του Συμβουλίου [4] προβλέπει τον καθορισμό του ποσού της ενίσχυσης για τον λυκίσκο, ο οποίος παράγεται στην Κοινότητα, για περίοδο 5 ετών που εκτείνεται από τη συγκομιδή 1996 μέχρι τη συγκομιδή 2000.

[4] ΕΕ L 175 της 4.8.1971, σ. 1. -κανονισμός όπως τροποποιήθηκε τελευταία με τον κανονισμό (ΕΚ) αριθ. 191/2000 (ΕΕ L 23 της 28.1.2000, σ. 4).

(2) Η Επιτροπή υπέβαλε στο Συμβούλιο, όπως ορίζεται στο άρθρο 18 του κανονισμού (ΕΟΚ) αριθ. 1696/71, μία έκθεση επί της εξέλιξης της οικονομίας του τομέα του λυκίσκου στην Ευρωπαϊκή Ένωση. Η έκθεση αυτή καταδεικνύει ότι είναι αναγκαία μια προοδευτική προσαρμογή της παραγωγής στις απαιτήσεις της ζήτησης τόσο ποσοτική, μέσω μιας μείωσης των εκτάσεων και των παραγομένων ποσοτήτων, όσο και ποιοτική μέσω της μετατροπής των ποικιλιών, κυρίως υπέρ ποικιλιών που έχουν τη μεγαλύτερη ζήτηση από τη ζυθοποιία.

(3) Λαμβανομένων υπόψη των τάσεων που εμφανίζονται στον τομέα και της λήξης της περιόδου εφαρμογής των ειδικών μέτρων το 2002, καθώς και ενόψει της προσχώρησης στην Ευρωπαϊκή Ένωση ορισμένων χωρών, που είναι σημαντικοί παραγωγοί λυκίσκου, σκόπιμο είναι να παραταθεί για μία περίοδο 2 ετών το ποσό της ενίσχυσης που ισχύει προς το παρόν και να επανεξεταστεί στο σύνολό της η λειτουργία της κοινής οργάνωσης αγοράς πριν από τις 31 Δεκεμβρίου 2002.

(4) Δεδομένου ότι τα μέτρα τα αναγκαία για την εφαρμογή του παρόντος κανονισμού αποτελούν μέτρα διαχείρισης υπό την έννοια του άρθρου 2 της απόφασης αριθ. 1999/468/ΕΚ του Συμβουλίου, της 28ης Ιουνίου 1999 για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή [5], πρέπει να εκδοθούν μέσω της διαχειριστικής διαδικασίας της προβλεπόμενης στο άρθρο 4 της εν λόγω απόφασης,

[5] ΕΕ L 184 της 17.7.1999, σ. 23.

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1696/71 τροποποιείται ως εξής :

1. Στο άρθρο 12, παράγραφος 5, το στοιχείο α) αντικαθίσταται από το ακόλουθο κείμενο :

«α) Το ποσό της εν λόγω ενίσχυσης ανά εκτάριο είναι ενιαίο για όλες τις ομάδες ποικιλιών. Καθορίζεται σε 480 ευρώ ανά εκτάριο από τη συγκομιδή 1996, για περίοδο 7 ετών.»

2. Στο άρθρο 12, παράγραφος 5, το στοιχείο δ) αντικαθίσταται ως εξής :

«δ) Η παρακράτηση της ενίσχυσης είναι αθροιστική κατά τη διάρκεια περιόδου που περιορίζεται σε 2 έτη. κατά το τέλος της περιόδου αυτής, κάθε ενίσχυση που έχει παρακρατηθεί πρέπει να δαπανηθεί.»

3. Στο άρθρο 18, εδάφιο δεύτερο, η ημερομηνία «lη Σεπτεμβρίου 2000» αντικαθίσταται από την ημερομηνία «31 Δεκεμβρίου 2002».

4. Καταργείται το άρθρο 19.

5. Το άρθρο 20 αντικαθίσταται από το ακόλουθο κείμενο:

«Άρθρο 20

1. Σε περίπτωση αναφοράς στην παρούσα παράγραφο, εφαρμόζεται η διαδικασία Η Επιτροπή υποβοηθείται από επιτροπή, αποκαλούμενη επιτροπή διαχείρισης λυκίσκου, που συντίθεται από αντιπροσώπους των κρατών μελών και προεδρεύεται από εκπρόσωπο της Επιτροπής.

2. διαχείρισης που προβλέπεται στο άρθρο 4 της απόφασης 1999/468/ΕΚ, τηρώντας τις διατάξεις του άρθρου 7 παράγραφος 3 της απόφασης.

3. Η περίοδος που προβλέπεται στο άρθρο 4 παράγραφος 3 της απόφασης 1999/468/ΕΚ καθορίζεται σε ένα μήνα.»

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από 1ης Ιανουαρίου 2001.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος

>ΘΕΣΗ ΠIΝΑΚΑ>